સ્કૂલ ગેઇમ્સ ફેડરેશન ઓફ ઇન્ડિયા દ્વારા વિવિધ રમતોની રાષ્ટ્રીય સ્પર્ધા દર વર્ષે યોજવામાં આવે છે. કબડ્ડીમાં ૧૪, ૧૭ અને ૧૯ વય જૂથમાં બોય્ઝ અને ગર્લ્સ એમ અલગ-અલગ છ શ્રેણીઓમાં સ્પર્ધા યોજાય છે, જેમાં તમામ રાજ્યો ભાગ લે છે. ગુજરાતની જેમ મહારાષ્ટ્રની રાજ્ય-રમત પણ કબડ્ડી જ છે, પરંતુ સ્કૂલ ગેઇમ્સ ફેડરેશન ઓફ ઇન્ડિયાની અધિકૃત વેબસાઈટ પરનાં છેલ્લાં ૯ વર્ષનાં પરિણામો પર નજર કરીએ તો મહારાષ્ટ્ર કબડ્ડીની રમતમાં ગુજરાત કરતાં ૨૦ ગણું આગળ છે. ૨૦૧૪-૧૫માં અન્ડર-૧૭ બોય્ઝમાં ગુજરાતે બીજું સ્થાન મેળવ્યું હતું, જ્યારે મહારાષ્ટ્ર દર વર્ષે બે મેડલ નિશ્ચિતપણે જીતે છે. આમ કબડ્ડીની રમતમાં મહારાષ્ટ્ર કરતાં ગુજરાતનું પ્રદર્શન કંગાળ છે.